
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 991 


7 Νοεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός εξόδων παράστασης Προέδρων των Συμ¬ 
βουλίων Περιοχής . 

Παράταση προθεσμιών . 

Καθορισμός όρων διενέργειας δημόσιου διεθνή διαγω¬ 
νισμού και διαδικασίας μέχρι την υπογραφή της σύμ¬ 
βασης ανάθεσης τουριστικής αξιοποίησης για τη δη¬ 
μιουργία ζώνης τουρισμού και αναψυχής στην πε¬ 
ριοχή ΑΦΑΝΤΟΥ ΡΟΔΟΥ . 

Πραγματοποίηση Ταχύρρυθμων Υποχρεωτικών Επι¬ 
μορφωτικών Προγραμμάτων για την υποδοχή και την 
υποστήριξη εκπαιδευτικών αλλαγών για εκπαιδευτι¬ 
κούς της Δ/θμιας Εκπ/σης που υπηρετούν . 

Ανάθεση έργων στην εταιρεία «ΘΕΜΙΣ ΚΑΤΑΣΚΕΥΑ¬ 
ΣΤΙΚΗ Α.Ε.» . 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 45324 (Ό 

Καθορισμός εξόδων παράστασης Προέδρων των Συμβου¬ 
λίων Περιοχής. 

Ο ΥΠΟΥΡΓΟΣ ΕΣΩΤΕΡΙΚΟΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

Τις διατάξεις του άρθρου 214 του Δημοτικού και Κοινο¬ 
τικού Κώδικα όπως συμπληρώθηκε με το άρθρο 11 παρ. 
15 του Ν. 2503/97 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις» (ΦΕΚ Α' 107), αποφασί¬ 
ζουμε: 

Καθορίζουμε τα έξοδα παράστασης που δικαιούνται να 
εισπράττουν οι Πρόεδροι των Συμβουλίων Περιοχής για το 
χρονικό διάστημα από 30.5.1997 και μέχρι να τροποποιη¬ 
θεί η απόφαση αυτή, ως κατωτέρω: 

Τα έξοδα παράστασης των Προέδρων των Συμβουλίων 
Περιοχής, ανέρχονται στο 50% των εξόδων παράστασης 
των Δημάρχων και των Προέδρων Κοινοτήτων, όπως αυτά 
έχουν καθοριστεί με την αριθ. 18042/14.5.1997 από¬ 
φαση του Υπουργού Εσωτερικών, Δημόσιας Διοίκησης και 
Αποκέντρωσης, υπολογιζόμενα με βάση τα τακτικά έσοδα 


των Συμβουλίων περιοχής του έτους 1996, τα οποία προ¬ 
έρχονται 

α) από τις ετήσιες υποχρεωτικές εισφορές των δήμων 
και κοινοτήτων μελών τους και 

1 β) από τη χρηματοδότηση των συμβουλίων περιοχής 

2 από τους κεντρικούς αυτοτελείς πόρους (ΚΑΠ). 

Από τις διατάξεις της απόφασης αυτής δεν προκαλείται 
δαπάνη οε βάρος του Κρατικού Προϋπολογισμού, αλλά 
δαπάνη οε βάρος των προϋπολογισμών των Συμβουλίων 
Περιοχής της Χώρας, η οποία συνολικά ανέρχεται ετησίως 
περίπου σε 400.000.000 δρχ. και καταβάλλεται στον ίδιο 
κωδικό αριθμό εξόδων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 1997 

Ο ΥΠΟΥΡΓΟΣ 

ΑΛ. ΓΙΑΠΑΔΟΠΟΥΛΟΣ 

-♦- 

Αριθ. 11 00424/5426/1326/Α0014 (2) 

Παράταση προθεσμιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 34Α/92). 

β) Τις παρακάτω διατάξεις του Ν. 1642/86 όπως ισχύ¬ 
ουν 

I) της παραγράφου 9 του άρθρου 31 

II) της παραγράφου 3 του άρθρου 58 

III) της παραγράφου 5 του άρθρου 58α 
γ) Τις διατάξεις του Ν. 2238/1994 (ΦΕΚ 151Α). 
δ) Το Π.Δ. 218/1997 «Ενοποίηση και κατάργτηση Δη¬ 
μοσίων Οικονομικών Υπηρεσιών (ΔΟΥ)» (ΦΕΚ 168Α/ 
27.8.97). 

ε) Την με αρ. 1096845/1610/Α0006/19.9.1997 από¬ 
φαση του Υπουργού Οικονομικών, με την οποία ορίσθηκε 
η 1.10.97 ως χρόνος έναρξης λειτουργίας της ενοποιημέ¬ 
νης ΔΟΥ Β' Θεσσαλονίκης (Β, Γ), που συστήθηκε με το 
Π.Δ. 218/1997. 

στ) Τις δυσχέρειες που δημιουργούνται στους φορολο¬ 
γούμενους της ανωτέρω ΔΟΥ για την εκπλήρωση των φο¬ 
ρολογικών τους υποχρεώσεων στη ΔΟΥ αυτή κατά το διά¬ 
στημα από 1.10.97 μέχρι και 3.10.97, λόγω της διαδικα- 

σ'ιας της ενοποίησης των ΔΟΥ Β και Γ Θεσσαλονίκης. 

ζ) Την κοινή απόφαση του Πρωθυπουργού και του 
Υπουργού Οικονομικών 1107147/1239/0006/4.10.96 
(ΦΕΚ 922Β). 

η) Τη διαπίστωση ότι από την παρούσα απόφαση δεν 
προκαλείται δαπάνη στον Κρατικό Προϋπολογισμό, απο¬ 
φασίζουμε: 

Παρατείνουμε μέχρι 6.10.97 τις προθεσμίες υποβο¬ 
λής δηλώσεων και καταβολής φόρων, εισφορών και τελών 
χαρτοσήμου στη ΔΟΥ Β' Θεσσαλονίκης (Β, Γ), που κανο¬ 
νικά λήγουν από 1.10.1997 μέχρι και 3.10.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. Τ/4047 (3) 

Καθορισμός όρων διενέργειας δημόσιου διεθνή διαγωνι¬ 
σμού και διαδικασίας μέχρι την υπογραφή της σύμβα¬ 
σης ανάθεσης τουριστικής αξιοποίησης για τη δημιουρ¬ 
γία ζώνης τουρισμού και αναψυχής στην περιοχή ΑΦΑ¬ 
ΝΤΟΥ ΡΟΔΟΥ. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 6, 31, 33 και 41 (παράρ¬ 
τημα Ια) του Ν. 2160/93 «Ρυθμίσεις για τον τουρισμό και 
άλλες διατάξεις» (ΦΕΚ 118/Α). 

2. Τις διατάξεις του Π.Δ. 459/93 «Ανασύσταση Υπουρ¬ 
γείου Τουρισμού και καθορισμός των αρμοδιοτήτων του» 
(ΦΕΚ 193/Α). 

3. Τις διατάξεις του Π.Δ. 27/96 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α). 

4. Τις διατάξεις του άρθρου 29Α του Ν. 1558/85 προ- 
στεθέντος δια του άρθου 27 του Ν. 2081/92, όπως αντι- 
καταστάθηκε με το άρθρο 1 παρ. 2α του Ν. 2469/97 (ΦΕΚ 
38/Α). 

5. Την με αριθ. 340/4.9.1997 απόφαση του ΔΣ/ΕΟΤ για 
αξιοποίηση έκτασης του ΕΟΤ στην περιοχή ΑΦΑΝΤΟΥ 
ΡΟΔΟΥ. 

6. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/Α), αποφασί¬ 
ζουμε: 

Άρθρο 1 

Δημιουργία Ζώνης Τουρισμού και Αναψυχής 

Η δημιουργία ζώνης Τουρισμού και Αναψυχής στην πε¬ 
ριοχή ΑΦΑΝΤΟΥ ΡΟΔΟΥ, σε έκταση ιδιοκτησίας ΕΟΤ, 
όπως αυτή χωροτέθηκε με τις διατάξεις του άρθρου 6 και 
41 παράρτημα Ια του Ν. 2160/93, θα γίνει με ανάθεση της 
εκτέλεσης όλων των έργων που απαιτούνται για τη δη¬ 
μιουργία, λειτουργία, εκμετάλλευση και οικονομική βιωσι¬ 
μότητα της περιοχής αυτής σε επιχείρηση ή επιχειρήσεις 
(δημόσιες ή ιδιωτικές) ή σε όμιλο επιχειρήσεων (δημόσιων 
ή ιδιωτικών) εφεξής αποκαλούμενου Φορέα Διαχείρισης, 
στον οποίο και στη συνέχεια θα εκμισθωθεί - παραχωρη- 
θεί αυτή με απόφαση του Υπουργού Ανάπτυξης που θα 


δημοσιευθεί στην Εφημερίδα της Κυβερνήσεως. Ο φο¬ 
ρέας Διαχείρισης θα επιλεγεί με δημόσιο διεθνή διαγωνι¬ 
σμό αξιολόγησης, στον οποίο θα κληθούν να εκδηλώσουν 
ενδιαφέρον επιχείρηση ή επιχειρήσεις που θα πληρούν τις 
προϋποθέσεις του άρθρου 4 της παρούσας απόφασης. 

Άρθρο 2 

Διάρχεια παραχώρησης - παρακολούθηση 
υλοποίησης της επένδυσης 

1. Η παραχώρηση (εκμίσθωση) θα έχει διάρκεια 38 χρό¬ 
νια από την ημερομηνία υπογραφής της σύμβασης που 
προβλέπεται στο άρθρο 8 της παρούσας. 

2. Η παρακολούθηση υλοποίησης της επιδιωκόμενης 
επένδυσης και ο έλεγχος για την πιστή τήρηση των όρων 
της σύμβασης ανατίθεται στον ΕΟΤ, στην κυριότητα και 
κατοχή του οποίου θα παραμείνουν αυτοδίκαια οι πόσης 
φύσεως εγκαταστάσεις μετά τη λήξη του συμβατικού χρό¬ 
νου άνευ αποζημιώσεως του φορέα και χωρίς να έχει κα¬ 
μία απαίτηση για αποζημίωση για καμία αιτία ούτε για αδι¬ 
καιολόγητο πλουτισμό και χωρίς να έχει δικαίωμα αφαιρέ- 
σεως των εγκαταστάσεων και παραρτημάτων της όλης 
επενδύσεως. 

Άρθρο 3 

Στόχοι της επιδιωκόμενης ανάπτυξης 

1. Οι βασικοί επιδιωκόμενοι στόχοι ανάπτυξης που πρέ¬ 
πει να προταθούν από τους συμμετέχοντες στο διαγωνι¬ 
σμό, είναι: 

α. Η δημιουργία εγκαταστάσεων ειδικής τουριστικής 
υποδομής στην περιοχή, με σκοπό τη δημιουργία ζώνης 
τουρισμού και αναψυχής. 

β. Η αναζήτηση του άριστου συνδυασμού αξιοποίησης 
της έκτασης του ΕΟΤ, με την ικανοποίηση αφενός του 
κριτηρίου της οικονομικής βιωσιμότητας των προτεινόμε- 
νων εγκαταστάσεων και αφετέρου της κάλυψης της ανά¬ 
γκης για δημιουργία ειδικής τουριστικής υποδομής. 

γ. Η αρμονική ένταξη των προτεινόμενων λειτουργιών 
και χρήσεων στο φυσικό περιβάλλον, καθώς και στο ευρύ¬ 
τερο κοινωνικό και λειτουργικό περιβάλλον της περιο¬ 
χής- 

2. Για την επίτευξη των ανωτέρω, το επενδυτικό πρό¬ 
γραμμα που θα προτείνουν οι συμμετέχοντες στο διαγωνι¬ 
σμό, πρέπει να περιλαμβάνει υποχρεωτικές και προαιρετι¬ 
κές εγκαταστάσεις ειδικής τουριστικής υποδομής και κα¬ 
ταλύματα ως εξής: 

Α. Υποχρεωτικές εγκαταστάσεις ειδικής υποδομής και 
λοιπές εγκαταστάσεις. 

αΐ. Εκσυγχρονισμός και αναβάθμιση των εγκαταστά¬ 
σεων του γκολφ (γηπέδου και κτιρίων), 18 οπών. 

α2. Κατασκευή Πολυδύναμου Αθλητικού Κέντρου και 
εκσυγχρονισμός των ημιτελών κολυμβητικών δεξαμε¬ 
νών. 

α3. Κέντρο Διημέρευσης στο υπάρχον ημιτελές συ¬ 
γκρότημα των αποδυτηρίων για τις πισίνες και σε άλλα ση¬ 
μεία της έκτασης. 

α4. Δημιουργία οργανωμένης ακτής λουσμένων (πλαζ). 

α5. Διαμόρφωση περιβάλλοντος χώρου, με την ανα¬ 
γκαία τεχνική υποδομή. 

Β. Προαιρετικές εγκαταστάσεις ειδικής υποδομής 

Κάθε διαγωνιζόμενος με την προσφορά του μπορεί 
προαιρετικά να προτείνει και άλλες εγκαταστάσεις που 
θεωρεί ότι συμβάλλουν συμπληρωματικά στην εύρυθμη 

και ολοκληρωμένη υλοποίηση των στόχων της παραγρά¬ 
φου 1 του παρόντος άρθρου. 

Ως τέτοιες ενδεικτικά θα μπορούσαν να θεωρηθούν: 

βΐ. Δημιουργία θεματικού Πάρκου (νναΙθφΗΓΚ ή άλλου 
τύπου). 

β2. Δημιουργία Ιππικού Ομίλου. 

β3. Δημιουργία μικρού Εμπορικού Κέντρου. 

β4. Επέκταση του Γηπέδου Γκολφ, με βοηθητικό Γή¬ 
πεδο 9 οπών, χωρίς επιπλέον κτιριακές εγκαταστάσεις, 
πέραν της κτιριακής υποδομής του Γηπέδου 18 οπών. 

Γ. Καταλύματα 

Ανέγερση ξενοδοχείου Α' ή ΑΑ' τάξης. Η δυναμικότητα 
του Ξενοδοχείου σε κλίνες οφείλει να είναι η ελάχιστη δυ¬ 
νατή, έτσι ώστε να συντείνει στην επίτευξη των επιδιωκό- 
μενων στόχων της παραγρ. 1 και σε κάθε περίπτωση μέσα 
στα όρια που θα προσδιοριστούν από την προκήρυξη. 

3. Με την προκήρυξη του διαγωνισμού μπορεί να γίνει 
περαιτέρω ανάλυση του περιεχομένου κάθε υποχρεωτι¬ 
κής / προαιρετικής εγκατάστασης. 

4. Οι χρήσιες γης και οι όροι δόμησης, που ισχύουν για 
όλη την έκταση, είναι αυτές που προβλέπονται στο πα¬ 
ράρτημα Ια του άρθρου 41 του Ν. 2160/93. 

Αρθρο 4 

Δικαιούμενοι συμμετοχής στο διαγωνισμό 

1. Στο διαγωνισμό δικαιούνται να συμμετέχουν: Επιχεί¬ 
ρηση ή επιχειρήσεις (φυσικά πρόσωπα, Α.Ε., Ε.Π.Ε., Ο.Ε., 
Ε.Ε.) ή κοινοπραξίες ή όμιλος των ως άνω επιχειρήσεων, 
στις οποίες η πλειοψηφία θα ανήκει σε Ελληνικά συμφέ- 
ρονται ή συμφέροντα κράτους μέλους της Ευρωπαϊκής 
Ένωσης, των οποίων το καταστατικό θα έχει κατατεθεί 
νόμιμα. 

Στην περίπτωση κοινοπραξιών θα πρέπει, το ένα τουλά¬ 
χιστον μέλος, να είναι Α.Ε. 

Οι διαγωνιζόμενοι θα πρέπει να διαθέτουν εμπειρία που 
θα αποδεικνύεται με έγγραφα, τα οποία θα καθορίζει λε¬ 
πτομερώς η προκήρυξη, σε διαχείριση υλοποίησης του 
επενδυτικού σχεδίου που θα προτείνουν, καθώς και σε 
ανάπτυξη οργάνωση, λειτουργία και διαχείριση τουριστι¬ 
κών εγκαταστάσεων. 

2.0 Φορέας Διαχείρισης που θα αναδειχθεί πλειοδότης 
οφείλει ανεξάρτητα από τη μορφή με την οποία συμμε¬ 
τείχε στο διαγωνισμό, να προβεί σε σύσταση Α.Ε. της 
οποίας οι μετοχές θα είναι ονομαστικές. Σε περίπτωση 
που ο Φορέας Διαχείρισης είναι φυσικό πρόσωπο αυτό θα 
συμμετέχει στην Α.Ε. τουλάχιστον κατά τα 2/3 των μετο¬ 
χών, ενώ στην περίπτωση κοινοπραξίας τα κοινοπρακτού- 
ντα μέλη της θα συμμετέχουν στο κεφάλαιο της Α.Ε. κατά 
τα ποσοστά συμμετοχής τους στο επενδυτικό σχέδιο. 

Άρθρο 5 

Γνωστοποίηση όρων διεξαγωγής διαγωνισμού 

Περίληψη της προκήρυξης με την οποία θα καλούνται οι 
ενδιαφερόμενοι να εκδηλώσουν ενδιαφέρον συμμετέχο¬ 
ντας στο δημόσιο διεθνή διαγωνισμό, θα δημοσιευθεί 52 
τουλάχιστον ημέρες πριν από την ημέρα διεξαγωγής του, 
στην Επίσημη Εφημερίδα των Ευρωπαϊκών Κοινοτήτων, 


σε 3 ημερήσιες Εφημερίδες του Αθηναϊκού Τύπου και σε 
3 Εφημερίδες του Ροδιακού Τύπου. 

Άρθρο 6 

Περιεχόμενο προσφοράς - Αξιολόγηση 

Α. Περιεχόμενο Προσφοράς 

Κάθε διαγωνιζόμενος οφείλει να υποβάλει την προ¬ 
σφορά του μέσα σε σφραγισμένο φάκελο που ονομάζεται 
«ΦΑΚΕΛΟΣ ΠΡΟΣΦΟΡΑΣ» στο έξω μέρος του οποίου θα 
αναγράφεται ο τίτλος του Διαγωνισμού και στο πάνω μέ¬ 
ρος αριστερά η επωνυμία και τα πλήρη στοιχεία του Δια- 
γωνιζόμενου. 

Ο «ΦΑΚΕΛΟΣ ΠΡΟΣΦΟΡΑΣ» θα περιλαμβάνει φάκελο 
με την ένδειξη «ΔΙΚΑΙΟΛΟΓΗΤΙΚΑ» και το φάκελο με την 
ένδειξη «ΟΙΚΟΝΟΜΙΚΗ ΠΡΟΣΦΟΡΑ», οι οποίοι θα είναι 
σφραγισμένοι. 

Με την προκήρυξη του διαγωνισμού θα καθοριστούν 
επιπλέον λεπτομέρειες που πρέπει να πληρεί ο «ΦΑΚΕ¬ 
ΛΟΣ ΠΡΟΣΦΟΡΑΣ». 

1. Ο φάκελος με την ένδειξη «ΔΙΚΑΙΟΛΟΓΗΤΙΚΑ» πρέ¬ 
πει να περιέχει τα παρακάτω δικαιολογητικά, τα οποία 
πρέπει να φέρουν υπογραφή σε όλες τις σελίδες, σχέδια 
κ.λπ. από πρόσωπο που θα είναι εξουσιοδοτημένο, σύμ¬ 
φωνα με τα οριζόμενα κατωτέρω. 

1.1. Εγγυητική επιστολή συμμετοχής στο διαγωνισμό, 
το ύψος και η διάρκεια της οποίας θα καθοριστούν στην 
προκήρυξη του διαγωνισμού. 

1.2. Έγγραφα νομιμοποίησης του διαγωνιζόμενου. 

α. Όταν ο Διαγωνιζόμενος είναι Α.Ε.: Κωδικοποιημένο 
ή αρχικό καταστατικό, καθώς και κάθε τυχόν τροποποίηση 
αυτού και τα αντίστοιχα ΦΕΚ δημοσίευσης, βεβαίωση της 
Γ ενικής Γ ραμματείας Εμπορίου ότι το καταστατικό δεν 
τροποποιήθηκε ή σε περίπτωση τροποποιήσεων ποιες εί¬ 
ναι αυτές, ανακοίνωση των μελών του Δ.Σ. σε ΦΕΚ και 
επικυρωμένο απόσπασμα πρακτικού του Δ.Σ. της Α.Ε., με 
το οποίο αποφασίζεται η συμμετοχή στο διαγωνισμό και 
ορίζεται το ή τα πρόσωπα που εξουσιοδοτούνται να υπο¬ 
γράψουν την προσφορά, καθώς και ο Αντίκλητος, κάτοι¬ 
κος Αθηνών, που εξουσιοδοτείται να παραλαμβάνει τα έγ¬ 
γραφα που έχουν σχέση με τη διεξαγωγή του διαγωνι¬ 
σμού. 

β. Όταν ο διαγωνιζόμενος είναι ΕΠΕ: Κωδικοποιημένο ή 
αρχικό καταστατικό καθώς και κάθε τυχόν τροποποίηση 
αυτού και τα αντίστοιχα ΦΕΚ, βεβαίωση του αρμόδιου Δι¬ 
καστικού Γραμματέα περί κατάθεσης του καταστατικού 
και των τυχόν τροποποιήσεων που έγιναν μετά την έκδοσή 
του, απόφαση της Γενικής Συνέλευσης των Εταίρων, με 
την οποία αποφασίζεται η συμμετοχή στο Διαγωνισμό και 
καθορίζεται το πρόσωπο ή τα πρόσωπα που εξουσιοδο¬ 
τούνται να υπογράψουν την προσφορά, καθώς και ο Αντί¬ 
κλητος, κάτοικος Αθηνών, που εξουσιοδοτείται να παρα- 
λαμβάνει τα έγγραφα που έχουν σχέση με τη διεξαγωγή 
του διαγωνισμού. 

γ. Όταν ο Διαγωνιζόμενος είναι προσωπική Επιχείρηση 
(ΟΕ ή ΕΕ): Καταστατικό και τυχόν τροποποιήσεις του, με 
βεβαίωση του Δικαστικού Γ ραμματέα για μη δημοσίευση 
άλλων και απόφαση του ή των Διαχειριστών που καθορίζει 
το/τα πρόσωπα που εξουσιοδοτούνται να υπογράψουν 
την προσφορά, καθώς και τον αντίκλητο. 

δ. Όταν ο Διαγωνιζόμενος είναι Φυσικό πρόσωπο και 
δεν καταθέτει αυτοπροσώπως την προσφορά, συμβολαιο¬ 
γραφικό πληρεξούσιο ή εξουσιοδότηση, με θεώρηση από 

την αρμόδια αρχή του γνήσιου της υπογραφής, για την εκ¬ 
προσώπησή του και τον ορισμό αντίκλητου. 

1.3. Πιστοποιητικό Γραμματέως Πρωτοδικών, τελευ¬ 
ταίου μηνός, της έδρας του διαγωνιζόμενου ή ανάλογο έγ¬ 
γραφο για τις αλλοδαπές επιχειρήσεις, από το οποίο να 
προκύπτει ότι δεν έχει λυθεί η εταιρεία ούτε έχει κηρυχθεί 
σε κατάσταση πτώχευσης, ούτε τελεί σε αναγκαστική δια¬ 
χείριση και ανάλογο Πιστοποιητικό ότι δεν εκκρεμεί αί¬ 
τηση για την κήρυξη του διαγωνιζόμενου σε κατάσταση 
πτώχευσης ή αναγκαστικής διαχείρισης. 

1.4. Υπεύθυνη Δήλωση του Ν. 1599/86 για την πλήρη 
αποδοχή των όρων της παρούσας απόφασης και της προ¬ 
κήρυξης του διαγωνισμού, καθώς και των τυχόν τροποποι¬ 
ήσεων αυτής που θα γίνουν γνωστές δια του τύπου στους 
παραλήπτες της προκήρυξης πριν από την ημερομηνία 
υποβολής προσφορών, καθώς για την πλήρη γνώση των 
τοπικών συνθηκών (γεωγραφική θέση, ανάγλυφο, διαμόρ¬ 
φωση, κλίμα κ.λπ.) και της πραγματικής κατάστασης της 
υπό αξιοποίηση έκτασης. 

1.5. Αποδεικτικό Φορολογικής Ενημερότητας έναντι 
του Ελληνικού Δημοσίου. Σε περίπτωση που ο διαγωνιζό- 
μενος δεν υποχρεούται κατά την ελληνική νομοθεσία σε 
υποβολή φορολογικής δήλωσης, Υπεύθυνη Δήλωση του 
Ν. 1599/86 για αυτό. 

1.6. Αντίγραφο Ποινικού Μητρώου, έκδοσης τελευ¬ 
ταίου τριμήνου, ή προκειμένου περί Αλλοδαπών φυσικών 
ή νομικών προσώπων ανάλογο έγγραφο, από το οποίο θα 
προκύπτει ότι ο διαγωνιζόμενος δεν έχει καταδικαστεί για 
αδίκημα κλοπής, δόλιας χρεωκοπίας, υπεξαίρεσης, απά¬ 
της, εκβίασης, πλαστογραφίας, λαθρεμπορίας, εμπορίας 
ναρκωτικών, εγκλήματα κατά των ηθών και για παραβιά¬ 
σεις της νομοθεσίας περί προστασίας εθνικού νομίσματος 
με αμετάκλητη δικαστική απόφαση, καθώς και πιστοποιη¬ 
τικό της εισαγγελίας από το οποίο να προκύπτει ότι δεν δι¬ 
ώκεται για τα ανωτέρω αδικήματα. Τα έγγραφα αυτά θα 
αφορούν (ανάλογα με τη νομική μορφή του διαγωνιζόμε- 
νου) τα μέλη του Διοικητικού Συμβουλίου της επιχείρησης, 
ή τους διαχειριστές, ή τα φυσικά πρόσωπα που λαμβάνουν 
μέρος στο διαγωνισμό χωριστά ή ως μέλη Κοινοπρα¬ 
ξίας. 

1.7. Πράξη σύστασης Κοινοπραξίας. 

Στην περίπτωση συμμετοχής στο διαγωνισμό Κοινοπρα¬ 
ξίας, το κάθε μέλος της ξεχωριστά θα υποβάλει όλα τα δι- 
καιολογητικά της προηγούμενης παραγράφου ανάλογα με 
τη νομική του μορφή. Επίσης κάθε μέλος της Κοινοπρα¬ 
ξίας θα καταθέσει Υπεύθυνη Δήλωση του Ν. 1599/86, 
στην οποία θα αναφέρεται ότι οι συμμετέχουσες Επιχει¬ 
ρήσεις ή τα άτομα που συνέστησαν την Κοινοπραξία με 
μόνο σκοπό να αναλάβουν, με την ίδια σύνθεση, την παρα¬ 
χώρηση και εκμετάλλευση της προς αξιοποίηση περιοχής, 
ενέχονται και ευθύνονται έναντι της Υπουργού Ανάπτυξης 
σχετικά με τη συμμετοχή τους στο διαγωνισμό ενιαία, 
αδιαίρετα και καθ’ ολοκληρίαν, μέχρι και τη σύσταση της 
προβλεπόμενης, στο άρθρο 4 της παρούσας, Α.Ε. και την 
υπογραφή της Σύμβασης και δημοσίευση του καταστατι¬ 
κού της κοινοπραξίας νομίμως στο Πρωτοδικείο Αθη¬ 
νών. 

2. Ο Φάκελος με την ένδειξη «ΟΙΚΟΝΟΜΙΚΗ ΠΡΟ¬ 
ΣΦΟΡΑ» θα περιέχει τα παρακάτω δικαιολογητικά, τα 
οποία πρέπει να φέρουν υπογραφή σε όλες τις σελίδες 
από τον κατά την προηγούμενη παράγραφο εξουσιοδοτη¬ 
μένο πρόσωπο. 


2.1. Έντυπο με την ένδειξη προσφορά. Το προσφερό- 
μενο τίμημα δύναται να είναι ετήσιο ή εφάπαξ. Οι ειδικό¬ 
τεροι όροι αναπροσαρμογής, καταβολής και επιβολής κυ¬ 
ρώσεων, σε περίπτωση άρνησης ή καθυστέρησης υποβο¬ 
λής αυτού θα καθοριστούν μέσα από την προκήρυξη. 
Κάθε διαγωνιζόμενος δικαιούται να υποβάλλει μία μόνο 
προσφορά (για ετήσιο ή εφάπαξ τίμημα) με ποινή αποκλει¬ 
σμού από τη διαδικασία του διαγωνισμού σε περίπτωση 
που υποβάλει προσφορά και για τις δύο περιπτώσεις. 

2.2. Επίσημα έγγραφα που θα αποδεικνύουν ότι ο δια- 
γωνιζόμενος ή σε περίπτωση κοινοπραξίας το ένα τουλά¬ 
χιστον μέλος αυτής, έχει την εμπειρία οργάνωσης, λει¬ 
τουργίας και διαχείρισης ομοίων ή ανάλογων τουριστικών 
επιχειρήσεων, καθώς και τη δυνατότητα να διαχειριστεί 
την υλοποίηση του προτεινόμενου επενδυτικού σχε¬ 
δίου. 

2.3. Σχέδιο Γενικής Διάταξης, σε κατάλληλη κλίμακα, 
όπου θα φαίνονται οι βασικές κυκλοφορίες, τα περιγράμ¬ 
ματα των εγκαταστάσεων και των γηπέδων. 

2.4. Γενική Τεχνική Έκθεση, με συνοπτική περιγραφή 
των κτιρίων, εγκαταστάσεων, επιφανειών, υψών, καθε¬ 
στώτος δόμησης της έκτασης κ.λπ. 

2.5. Προϋπολογισμό του προβλεπόμενου επενδυτικού 
σχεδίου. 

2.6. Χρονοδιάγραμμα υποβολής των αναγκαίων μελε¬ 
τών, έγκρισής τους από τον ΕΟΤ ή τα αρμόδια κατά περί¬ 
πτωση Υπουργεία και Υπηρεσίες και υλοποίησης του 
επενδυτικού σχεδίου. 

2.7. Τους ισολογισμούς των διαγωνιζόμενων των τριών 
τελευταίων ετών, με ανάλυση των λογαριασμών εκμετάλ¬ 
λευσης και των αποτελεσμάτων χρήσης καθώς και το τε¬ 
λευταίο ισοζύγιο. 

2.8. Δήλωση που θα περιέχει τα ονόματα των Τραπεζών 
με τις οποίες συνεργάζονται οι διαγωνιζόμενοι και βεβαιώ¬ 
σεις των Τραπεζών για τη συνεργασία τους. 

2.9. Χρονική και ποσοτική ανάλυση των απαιτούμενων 
κεφαλαίων για την υλοποίηση του προτεινόμενου επενδυ¬ 
τικού σχεδίου, τα ποσοστά ίδιων κεφαλαίων, επιδοτήσεων 
και δανειοδοτήσεων, οι πηγές επιδότησης και χρηματοδό¬ 
τησης καθώς και επιστολές που θα εκφράζουν το θετικό 
ενδιαφέρον των πηγών αυτών. 

2.10. Οικονομοτεχνική μελέτη που θα αναφέρεται στην 
οικονομική βιωσιμότητα της Επένδυσης. Από τη μελέτη 
πρέπει να προκύπτει, μεταξύ των άλλων, ή έντοκη περίο¬ 
δος αποπληρωμής της επένδυσης καθώς και η χρονική 
στιγμή κατά την οποία η επένδυση θα αρχίσει να αποδίδει 
με συντελεστή εσωτερικής απόδοσης ίσο ή μεγαλύτερο 
του 11%. 

Β. Αξιολόγηση 

Η φερεγγυότητα κάθε διαγωνιζόμενου, ανάλογα με τη 
νομική του μορφή, αποτελεί βασικό κριτήριο αποδοχής ή 
απόρριψης μιας προσφοράς. Με την προκήρυξη του δια¬ 
γωνισμού θα καθοριστεί ή μεθοδολογία αξιολόγησης της 
φερεγγυότητας. 

Η αξιολόγηση των προσφορών που ικανοποιούν όλες τις 
απαιτήσεις που καθορίζονται με την παρούσα απόφαση 
θα γίνει από την Επιτροπή Διαγωνισμού με βάση μεθοδο¬ 
λογία που θα καθοριστεί στην προκήρυξη του διαγωνισμού 
και η οποία θα λαβαίνει υπόψη της το προσφερόμενο ετή¬ 
σιο ή εφάπαξ μίσθωμα και το προϋπολογιζόμενο ύψος δα- 

πανών υλοποίησης του προτεινόμενου επενδυτικού σχε¬ 
δίου. 

Άρθρο 7 

Διενέργεια του διαγωνισμού 

1. Ο δημόσιος διεθνής πλειοδοτικός διαγωνισμός θα 
διεξαχθεί την ημερομηνία, την ώρα και στον τόπο που θα 
καθορισθεί στην προκήρυξη του διαγωνισμού. 

2. Επιτροπή διαγωνισμού ε'ιναι, σύμφωνα με τις διατά¬ 
ξεις του άρθρου 6 παρ. 18δ του Ν. 2160/93, το Διοικητικό 
Συμβούλιο του Ε.Ο.Τ. 

3. Για την διευκόλυνση του έργου της Επιτροπής Διαγω¬ 
νισμού συστήνεται τριμελής Επιτροπή Παραλαβής Προ¬ 
σφορών, που θα συγκροτηθεί με απόφαση της Υπουργού 
Ανάπτυξης, αποτελούμενη από ένα υπάλληλο του ΕΟΤ, 
έναν υπάλληλο του Υπ. Ανάπτυξης και ένα μέλος του Δ.Σ. 
του ΕΟΤ. 

Έργο της Επιτροπής Παραλαβής Προσφορών είναι: 

α. Η παραλαβή των προσφορών στη συγκεκριμένη ημε¬ 
ρομηνία, ώρα και τόπο που θα καθοριστεί από την προκή¬ 
ρυξη. 

β. Η καταγραφή της επωνυμίας των διαγωνιζομένων, 
στο πρακτικό παραλαβής προσφορών με τη σειρά παρα¬ 
λαβής τους. 

γ. Η αποσφράγιση για κάθε διαγωνιζόμενο, με τη σειρά 
που θα έχει ήδη καταγραφεί, του φακέλου προσφορά και 
ο έλεγχος ύπαρξης των φακέλων με την ένδειξη «ΔΙΚΑΙΟ- 
ΛΟΓΗΤΙΚΑ» και «ΟΙΚΟΝΟΜΙΚΗ ΠΡΟΣΦΟΡΑ». Σε περί¬ 
πτωση που δεν υπάχουν και οι δύο φάκελοι αυτό καταγρά¬ 
φεται στο πρακτικό και η προσφορά ως μη αποδεκτή επι- 
στρέφεται χωρίς να παρέχεται στο διαγωνιζόμενο δικαί¬ 
ωμα για ένσταση. 

δ. Η αποσφράγιση των φακέλων με την ένδειξη «ΔΙ- 
ΚΑΙΟΛΟΓΗΤΙΚΑ», η μονογραφή όλων των εγγράφων και 
στοιχείων που περιλαμβάνονται σ’ αυτούς, ο έλεγχος αν 
υπάρχουν όλα τα προβλεπόμενα από την προκήρυξη. Σε 
περίπτωση έλλειψης ή απόρριψης ενός ή περισσότερων 
εγγράφων, επειδή η διατύπωση δεν είναι σύμφωνη με το 
αντίστοιχο υπόδειγμα ή με τις απαιτήσεις της προκήρυ¬ 
ξης, η αντίστοιχη προσφορά αποκλείεται από την περαι¬ 
τέρω διαδικασία και επιστρέφεται μαζί με την Εγγυητική 
Επιστολή συμμετοχής και με σφραγισμένο το φάκελο με 
την ένδειξη «ΟΙΚΟΝΟΜΙΚΗ ΠΡΟΣΦΟΡΑ» επί αποδείξει 
στο διαγωνιζόμενο. 

Αν ο διαγωνιζόμενος αρνηθεί να παραλάβει την επι- 
στρεπτέα προσφορά, δηλώνοντας έγγραφα ότι προτίθεται 
να υποβάλλει ένσταση, η Επιτροπή μπορεί να αναλάβει τη 
φύλαξη της προσφοράς εφόσον ο διαγωνιζόμενος δηλώ¬ 
σει γραπτά ότι απαλλάσσει την Επιτροπή Παραλαβής και 
την Επιτροπή Διαγωνισμού από οποιαδήποτε ευθύνη, εξ’ 
αιτίας της ενέργειας αυτής. 

Μετά την ολοκλήρωση της αποσφράγισης και του ελέγ¬ 
χου των φακέλων με την ένδειξη «ΔΙΚΑΙΟΛΟΓΗΤΙΚΑ», κα¬ 
ταγράφεται στο πρακτικό ποιοι από τους συμμετέχοντες 
γίνονται δεκτοί στο διαγωνισμό και ανακοινώνεται το απο¬ 
τέλεσμα στους παρευρισκόμενους. 

ε. Η αποσφράγιση του φακέλου με την ένδειξη «ΟΙΚΟ¬ 
ΝΟΜΙΚΗ ΠΡΟΣΦΟΡΑ», η μονογραφή όλων των εγγρά¬ 
φων και δικαιολογητικών που υπάρχουν σ’ αυτόν, ο έλεγ¬ 
χος αν υπάρχουν όλα τα προβλεπόμενα στην προκήρυξη. 
Αν το επενδυτικό σχέδιο μιας προσφοράς δεν περιλαμβά¬ 
νει τις υποχρεωτικές εγκαταστάσεις ειδικής υποδομής και 


τα καταλύματα (άρθρο 3 της παρούσας), κρίνεται απαρά¬ 
δεκτη και επιστρέφεται στο διαγωνιζόμενο χωρίς δικαί¬ 
ωμα ένστασης. 

Μετά την ολοκλήρωση της αποσφράγισης και του ελέγ¬ 
χου των φακέλων με την ένδειξη «ΟΙΚΟΝΟΜΙΚΗ ΠΡΟ¬ 
ΣΦΟΡΑ» καταγράφεται στο πρακτικό ποιοι τελικά γίνονται 
δεκτοί στο διαγωνισμό και με πρακτικό παράδοσης και πα¬ 
ραλαβής παραδίδεται στην Επιτροπή Διαγωνισμού το πρα¬ 
κτικό παραλαβής των προσφορών και όλοι οι φάκελοι που 
κατατέθηκαν από τους συμμετέχοντες στο Διαγωνισμό. 

4. Η Επιτροπή Διαγωνισμού θα προβεί οε αξιολόγηση 
των προσφορών των διαγωνιζομένων, σύμφωνα με τα ορι¬ 
ζόμενα στο άρθρο 6 της παρούσας και με τη μεθοδολογία 
που θα καθοριστεί στην προκήρυξη του διαγωνισμού και 
θα εισηγηθεί στον Υπουργό Ανάπτυξης την κατακύρωση 
του αποτελέσματος του διαγωνισμού στον πλειοδότη, ή 
την επανάληψη του διαγωνισμού σε περίπτωση που κρίνει 
ότι καμία προσφορά δεν ανταποκρ'ινεται στις απαιτήσεις 
της παρούσας απόφασης και της προκήρυξης. 

5. Ενστάσεις κατά του κύρους του διαγωνισμού, σε 
οποιοδήποτε στάδιο, υποβάλλονται στην Επιτροπή Διαγω¬ 
νισμού, η οποία εισηγείται προς την Υπουργό Ανάπτυξης 
την απόρριψη ή το αποδεκτό της ένστασης. 

Άρθρο 8 

Κατακύρωση αποτελέσματος - Σύμβαση παραχώρησης 

1. Η Υπουργός Ανάπτυξης, μετά τη σχετική εισήγηση 
της Επιτροπής Διαγωνισμού και αφού λάβει υπόψη της τυ¬ 
χόν ενστάσεις κατά του κύρους του διαγωνισμού θα εκδό- 
σει απόφαση κατοχύρωσης του αποτελέσματος του δια¬ 
γωνισμού, η οποία θα δημοσιευθεί στην Εφημερίδα της 
Κυβερνήσεως. 

2. Μετά τη δημοσίευση της απόφασης κατακύρωσης, 
θα γίνει γραπτή πρόσκληση του πλειοδότη προκειμένου 
αυτός να προσέλθει σε τακτικό χρονικό διάστημα από την 
παραλαβή της πρόσκλησης για την υπογραφή της σύμβα¬ 
σης παραχώρησης. 

Με τη σύμβαση παραχώρησης θα ρυθμίζονται όλα τα 
θέματα που αφορούν την αξιοποίηση της περιοχής, σύμ¬ 
φωνα με τις διατάξεις του Ν. 2160/93, της παρούσας 
απόφασης και σύμφωνα με τους αναλυτικότερους όρους 
της προκήρυξης του διαγωνισμού. 

Η Σύμβαση καταρτίζεται με συμβολαιογραφικό έγ¬ 
γραφο και υπογράφεται από το Φορέα Διαχείρισης και την 
Υπουργό Ανάπτυξης. Τα δικαιώματα και οι αμοιβές συμβο¬ 
λαιογράφων κ.λπ. καθορίζονται σύμφωνα με τις διατάξεις 
της παρ. 17 του άρθρου 6 του Ν. 2160/93 και βαρύνουν 
εξ’ ολοκλήρου το Φορέα Διαχείρισης. 

2.1. Ο πλειοδότης υποχρεούται να προσκομίσει στην 
προθεσμία που του έχει ταχθεί για υπογραφή της σύμβα¬ 
σης: 

α. Εγγυητική Επιστολή Καλής Εκπλήρωσης των όρων 
της Σύμβασης και Εγγυητική Επιστολή Καλής Εκτέλεσης 
της Επένδυσης το ύψος και η χρονική διάρκεια των οποίων 
θα καθοριστεί με την προκήρυξη του διαγωνισμού. 

β. Εξοφλημένα τα τιμολόγια δημοσίευσης της περίλη¬ 
ψης της προκήρυξης. 

γ. Αποδεικτικά ότι έχει προβεί σε τροποποίηση του κα¬ 
ταστατικού ως προς τη διάρκεια λειτουργίας της, αν αυτή 
δεν καλύπτει το χρονικό διάστημα μέχρι τη λήξη της παρα¬ 
χώρησης, ή αν είναι κοινοπραξία σε σύσταση της προβλε- 
πόμενης στο άρθρο 4 της παρούσας απόφασης, Α.Ε. 

δ. Την προβλεπδμενη από τις διατάξεις του κεφ. Β' του 
Ν. 1892/90 άδεια άρσης της απαγόρευσης για δικαιοπρα- 
ξία στην προς αξιοποίηση περιοχή επειδή πρόκειται για 
παραμεθόριο. Η άδεια αυτή πρέπει να εκδοθεί σε εύλογο 
χρονικό διάστημα και πάντως όχι πέραν των τεσσάρων (4) 
μηνών από την ημερομηνία παραλαβής της γραπτής πρό¬ 
σκλησης για υπογραφή της σύμβασης, με ευθύνη, μέριμνα 
και δαπάνες του πλειοδότη. 

Σε περίπτωση που δεν επιτευχθεί η χορήγηση της 
άδειας εντός του ανωτέρω χρονικού διαστήματος, από 
υπαιτιότητα του υπόχρεου, τότε καταπίπτει υπέρ του ΕΟΤ 
η Εγγυητική Επιστολή Συμμετοχής στο διαγωνισμό. 

Αν ο πλειοδότης δεν προσέλθει στην ταχθείσα προθε¬ 
σμία για υπογραφή της σύμβασης ή δεν προσκομίσει τα 
απαραίτητα δικαιολογητικά τότε καταπίπτει υπέρ του ΕΟΤ 
η εγγυητική επιστολή συμμετοχής στο διαγωνισμό. 

2.2. Σε κάθε περίπτωση η μετά την κατακύρωση οποια¬ 
δήποτε άρνηση ή καθυστέρηση υπογραφής της σύμβασης 
παραχώρησης με υπαιτιότητα του πλειοδότη θα έχει ως 
συνέπεια με απόφαση της Υπουργού Ανάπτυξη, αθροιστι- 
κώς: 

α. Την κατάπτωση υπέρ του ΟΕΤ της Εγγυητικής Επι¬ 
στολής Συμμετοχής στο Διαγωνισμό, ως ποινική ρήτρα. 

β. Τον καταλογισμό σε βάρος του πλειοδότη και σε πε¬ 
ρίπτωση κοινοπραξίας σε βάρος των μελών της, του ετή¬ 
σιου ή εφάπαξ τιμήματος που θα οφείλεται μέχρι την πα¬ 
ράδοσή της προς αξιοποίηση έκτασης σε νέο Φορέα Δια¬ 
χείρισης. Και 

γ. Κάθε άλλη αποζημίωση για οποιαδήποτε ζημιά του 
ΕΟΤ. Στην περίπτωση αυτή και εφόσον η προσφορά του 
επόμενου κατά σειρά διαγωνιζόμενου θεωρείται συμφέ- 
ρουσα, η Υπουργός Ανάπτυξης μπορεί να ανακαλέσει την 
απόφαση κατακύρωσης και να εκδόσει νέα κατακυρώνο¬ 
ντας το αποτέλεσμα του διαγωνισμού στον επόμενο δια- 
γωνιζόμενο ή να επαναπροκηρύξει την αξιοποίηση της πε¬ 
ριοχής με τους ίδιους ή τροποποιημένους όρους. 

Σε όλες τις παραπάνω περιπτώσεις η Υπουργός Ανά¬ 
πτυξης δικαιούται να κατακυρώσει το διαγωνισμό στον 
επόμενο πλειοδότη, εφόσον ισχύει η προσφορά του και η 
αντίστοιχη Εγγυητική Επιστολή Συμμετοχής στο Διαγωνι¬ 
σμό ή να τον επαναλάβει με τους ίδιους ή τροποποιημέ¬ 
νους όρους. 

3. Η Υπουργός Ανάπτυξηυς διατηρεί το δικαίωμα, από 
τη δημοσίευση της περίληψης της προκήρυξης του διαγω¬ 
νισμού μέχρι την κατακύρωση του αποτελέσματός του, να 
ματαιώσει ή να ακυρώσει το Διαγωνισμό: 

3.1. Για παράτυπη διεξαγωγή, εφόσον η παρατυπία 
επηρεάζει το αποτέλεσμα του διαγωνισμού. 

3.2. Αν το αποτέλεσμα του Διαγωνισμού κρίνεται αιτιο¬ 
λογημένα μη ικανοποιητικό για τον ΕΟΤ. 

3.3. Αν ο ανταγωνισμός υπήρξε ανεπαρκής, ή αν υπάρ¬ 
χουν ενδείξεις ότι έγινε συνεννόηση των διαγωνιζομένων 
προς αποφυγή πραγματικού ανταγωνισμού. 

3.4. Για οποιοδήποτε άλλο σπουδαίο, κατά την αιτιολο¬ 
γημένη κρίση της, λόγο. Σε κάθε περίπτωση ούτε η 
Υπουργός Ανάπτυξης, ούτε ο ΕΟΤ έχει ευθύνη ή υποχρέ¬ 
ωση να αποζημιώσει τους διαγωνιζόμενους για οποιαδή¬ 
ποτε δαπάνη ή ζημία θα έχουν υποστεί για την προετοιμα¬ 
σία και υποβολή της προσφοράς τους, ιδιαίτερα στην πε¬ 
ρίπτωση που δεν θα γίνει δεκτή η προσφορά ή θα αναβλη¬ 


θεί ή θα ακυρωθεί ή θα ματαιωθεί ο διαγωνισμός σε οποιο- 
δήποτε στάδιο και χρόνο και οποιοδήποτε από τους παρα¬ 
πάνω λόγους. 

Άρθρο 9 

Με την προκήρυξη του Διαγωνισμού: 

1. θα περιγράφει αναλυτικά η προς αξιοποίηση έκταση 
όπως αυτή θα φαίνεται στα τοπογραφικά διαγράμματα 
που θα τη συνοδεύουν και θα αποτελούν αναπόσπαστο 
μέρος της. 

2. θα προσδιοριστεί ο τύπος, το περιεχόμενο, η διάρ¬ 
κεια ισχύος και ο χρόνος και τρόπος επιστροφής των Εγ¬ 
γυητικών Επιστολών Συμμετοχής στο Διαγωνισμό, Καλής 
Εκτέλεσης της Επένδυσης, Καλής Εκπλήρωσης των όρων 
της Σύμβασης παραχώρησης καθώςκαι ο τύπος της Οικο¬ 
νομικής προσφοράς των διαγωνιζομένων. 

3. θα καθοριστούν οι Εφημερίδες στις οποίες θα γίνει 
δημοσίευση της περίληψης της διαγωνισμού. 

4. θα προσδιοριστούν οι αναγκαίοι χρόνοι εντός των 
οποίων ο Φορέας Διαχείρισης θα υποβάλει στον ΕΟΤ τις 
απαιτούμενες μελέτες και δικαιολογητικά, ο χρόνος ολο¬ 
κλήρωσης της διαδικασίας εκπόνησης και υποβολής των 
μελετών, ελέγχων και εγκρίσεων μέχρι την έκδοση των 
απαιτούμενων οικοδομικών αδειών και κατασκευής των 
επενδύσεων. 

5. θα προσδιοριστεί λεπτομερώς η μεθοδολογία αξιο¬ 
λόγησης της οικονομικής προσφοράς των διαγωνιζόμενων 
και η μεθοδολογία αξιολόγησης της φερεγγυότητάς τους. 

6. θα καθοριστεί κάθε άλλη λεπτομέρεια που θα δια¬ 
σφαλίζει την ομαλή διεξαγωγή του διαγωνισμού. 

Άρθρο 10 

Από τις διατάξεις της παρούσας απόφασης δεν προκα- 
λείται επιβάρυνση στον προϋπολογισμό του Υπ. Ανάπτυ¬ 
ξης (φορέας 35/150). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 1997 

Η ΥΠΟΥΡΓΟΣ 

ΒΑΣ. ΠΑΠΑΝΔΡΕΟΥ 
-♦- 

Αριθ. Γ2/5869 (4) 

Πραγματοποίηση Ταχύρρυθμων Υποχρεωτικών Επιμορ¬ 
φωτικών Προγραμμάτων για την υποδοχή και την υπο¬ 
στήριξη εκπαιδευτικών αλλαγών για εκπαιδευτικούς 

της Δ/θμιας Εκπ/σης που υπηρετούν. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 1566/ 
1985, του άρθρου 12 του Ν. 1824/1988, του άρθρου 17 
του Ν. 2009/1992, του άρθρου 22, παρ. 3 του Ν. 2362/ 
1995 και του άρθρου 4 του Π.Δ. 250/1992 (ΦΕΚ138Α'). 

2. Την αρ. 1107147/1239/006Α (ΦΕΚ 922/τ.Β/ 
7.10.96) απόφαση του Πρωθυπουργού και του Υπουργού 
Οικονομικών «Περί αναθέσεως αρμοδιοτήτων στους Υφυ¬ 
πουργούς Οικονομικών». 

3. Την αρ. Στ5/33/9.10.96 (ΦΕΚ 937/τ.Β'/14.10.96) 
απόφαση του Πρωθυπουργού και του Υπουργού Εθνικής 

Παιδείας και θρησκευμάτων «Περί αναθέαεως αρμοδιο¬ 
τήτων στον Υφυπουργό Εθνικής Παιδείας και θρησκευμά¬ 
των». 

4. Την αριθμ. 7/1996 Πράξη του Παιδαγωγικού Ινστι¬ 
τούτου. 

5. Το εγκεκριμένο από 20.9.96 Τεχνικό Δελτίο Ενέρ¬ 
γειας 1.3α «Επιμόρφωση Εκπαιδευτικών», που εντάσσε¬ 
ται στο Επιχειρησιακό Πρόγραμμα Εκπαίδευσης και Αρχι¬ 
κής Επαγγελματικής Κατάρτισης (Ε.Π.Ε.Α.Ε.Κ.), από το 
οποίο θα χρηματοδοτηθούν. 

6. Το εγκεκριμένο Τεχνικό Δελτίο Έργου 1.3.α(1)1: 
«Επιμορφωτικά Προγράμματα για την υποδοχή και την 
υποστήριξη εκπαιδευτικών αλλαγών για εκπαιδευτικούς 
που υπηρετούν» το οποίο εντάσσεται στην Ενέργεια 1.3.α 
«Επιμόρφωση Εκπαιδευτικών» του ΕΠΕΑΕΚ. 

7. Το γεγονός ότι η προκαλούμενη από την παρούσα 
απόφαση δαπάνη συνολικού ύψους «1.066.000.000» 
δραχμών καλύπτεται από τις πιστώσεις του Π.Δ.Ε. 1997 
(ΣΑΕ 045/2), έργο 9645508 - «Επιμόρφωση Εκπαιδευτι¬ 
κών 1.3α» και χρηματοδοτείται κατά 75% από Κοινοτική 
Συμμετοχή, αποφασίζουμε: 

1. Την πραγματοποίηση των Ταχύρρυθμων Υποχρεωτι¬ 
κών Επιμορφωτικών Προγραμμάτων για τους εκπαιδευτι¬ 
κούς του Λυκείου των δημοσίων και ιδιωτικήν σχολείων, 
ανεξάρτητα αν είναι μόνιμοι ή αναπληρωτές, εντός του 
ωραρίου εργασίας τους. Τα συγκεκριμένα προγράμματα 
έχουν προσδιορισμένα θεματικά πεδία και αποσκοπούν 
στο να διευκολύνουν την υποδοχή, τη στήριξη και την προ¬ 
ώθηση των επιχειρούμενων δομικών εκπ/κών αλλαγών 
«αιχμής» αναφορικά με τη βελτίωση των διδακτικών προ¬ 
σεγγίσεων και την εφαρμογή σύγχρονων μεθόδων αξιολό¬ 
γησης των μαθητών. 

2. Τη φροντίδα υλοποίησης των Ταχύρρυθμων Υποχρε¬ 
ωτικών Επιμορφωτικών Προγραμμάτων έχουν τα Περιφε¬ 
ρειακά Επιμορφωτικά Κέντρα (ΠΕΚ) όλης της χώρας. Τα 
ΠΕΚ πραγματοποιούν τα Ταχύρρυθμα Υποχρεωτικά Επι¬ 
μορφωτικά Προγράμματα στην έδρα τους και έχουν τη δυ¬ 
νατότητα να τα εξακτινώσουν στις έδρες των νομών και σε 
άλλες πόλεις της περιφέρειάς τους. 

3. Την πραγματοποίηση των Ταχύρρυθμων Υποχρεωτι¬ 
κών Επιμορφωτικών Προγραμμάτων σε δύο φάσεις, όπως 
ορίζεται και στο εγκεκριμένο Τεχνικό Δελτίο Έργου 1.3α 
1 ( 1 ). 

I) Η πρώτη φάση περιλαμβάνει τα προγράμματα επιμόρ¬ 
φωσης των πολλπλασιαστών. Ο Υπεύθυνος της Ενέργειας 
1.3α «Επιμόρφωση Εκπ/κών» και του Υποέργου 1.3α1 (1) 
σε συνεργασία με τους Υπεύθυνους του Τμήματος Επι¬ 
μόρφωσης του Παιδαγωγικού Ινστιτούτου και του Κέντρου 
Εκπ/κής Έρευνας συγκροτούν τις επιμορφωτικές ομάδες 
για την επιμόρφωση των πολλαπλασιαστών. Οι επιμορφω¬ 
τικές αυτές ομάδες συγκροτούνται από τους συγγραφείς 
των σχολικών βιβλίων, τους συντάκτες των οδηγιών για τις 
σύγχρονες μεθόδους διδασκαλίας και τα νέα συστήματα 
αξιολόγησης κ.α. 

Ως πολλαπλασιαστές καλούνται οι Σχολικοί Σύμβουλοι, 
οι Υπεύθυνοί ΕΚΦΕ, μέλη των ομάδων εγγραφής των σχο¬ 
λικών βιβλίων - παραγωγής τεχνολογικού διδακτικού υλι¬ 
κού και σύνταξης των αναλυτικών προγραμμάτων, εκπ/κοί 
κάτοχοι μεταπτυχιακών τίτλων σπουδών στο αντικείμενο, 
με εξειδικευμένες γνώσεις και εμπειρία. 


Τα προγράμματα επιμόρφωσης των πολλαπλασιαστών 
πραγματοποιούνται από 25 έως 29 Αυγούστου 1997, σε 
ομάδες των 30 ατόμων και έχουν διάρκεια 30 διδακτικές 
ώρες. 

Οι επιμορφούμενοι πολλαπλασιαστές στο τέλος του 
προγράμματος γράφουν έκθεση που αναφέρεται στο 
πλαίσιο προδιαγραφών των διδακτικών προσεγγίσεων και 
των συστημάτων αξιολόγησης με σκοπό να διαπιστωθεί: ο 
βαθμός υποδοχής των αλλλαγών, η κατοχή γνώσεων και 
δεξιοτήτων που απαιτείται για τη διάχυση κ.α. Οι εκθέσεις 
αυτές γίνονται αντικείμενο αξιολόγησης από την ομάδα 
επιμορφωτών, προκειμένου να διαπιστωθεί ο βαθμός 
επάρκειας των επιμορφουμένων ως πολλαπλασιαστών 
και τους χορηγηθεί η αντίστοιχη βεβαίωση. 

II) Η δεύτερη φάση, η οποία περιλαμβάνει την επιμόρ¬ 
φωση των εκπαιδευτικών της τάξης πραγματοποιείται από 
3-9 Σεπτεμβρίου 1997 και εφόσον ο αριθμός των εκπαι¬ 
δευτικών το επιβάλλει και από 10-17 Σεπτεμβρίου 1997. 

Οι καταστάσεις με τα ονόματα των πολλαπλασιαστών 
αποστέλλονται στα ΠΕΚ και στη συνέχεια οι πολλαπλασια¬ 
στές καλούνται να αναλάβουν την επιμόρφωση των εκπαι¬ 
δευτικών των κλάδων ΠΕ2, Π3, ΠΕ4 οι οποίοι κατά το σχο¬ 
λικό έτος 1997-1998 θα διδάξουν τα αντίστοιχα μαθή¬ 
ματα στους μαθητές της Α' Λυκείου. Οι Προϊστάμενοι των 
Δ/νσεων Δ/θμιας Εκπ/σης συντάσσουν τις καταστάσεις 
των συγκεκριμένων εκπαιδευτικών ΠΕ2, ΠΕ3, ΠΕ4 που 
διδάσκουν στην Α' Λυκείου (των δημοσίων και ιδιωτικών 
σχολείων) και υποχρεούνται να παρακολουθήσουν τα επι¬ 
μορφωτικά προγράμματα και τις αποστέλλουν στα ΠΕΚ 
ενώ τις εγχειρίζουν και στους πολλαπλασιαστές. Τα ΠΕΚ 
σε συνεργασία με τους Προϊσταμένους των Δ/νσεων Δ/ 
θμιας Εκπ/σης και τους πολλαπλασιαστές διαμορφώνουν 
τα προγράμματα (εξευρίσκουν το χώρο, φροντίζουν το δι¬ 
δακτικό υλικό, απαρτίζουν την επιμορφωτική ομάδα, κα¬ 
ταρτίζουν το ωρολόγιο πρόγραμμα, συγκεντρώνουν τα δι- 
καιολογητικά των δαπανών κ.α.). Τα ΠΕΚ διενεργούν τις 
δαπάνες σύμφωνα με το Τεχνικό Δελτίο Έργου. 

Τα προγράμματα επιμόρφωσης των εκπ/κών διαρκούν 
25 ώρες, πραγματοποιούνται σε ομάδες 30 ατόμων και 
εκτελούνται από έναν ή και περισσότερους πολλαπλασια¬ 
στές. 

Στους εκπαιδευτικούς που παρακολούθησαν τα προ¬ 
γράμματα χορηγείται βεβαίωση. 

4. Το μέσο ωριαίο κόστος ενός προγράμματος υποδο¬ 
χής εκπαιδευτικών αλλαγών για μεν την Α' φάση (επιμόρ¬ 
φωση επιμορφωτών / πολλαπλασιαστών) και σύμφωνα με 
το Τεχνικό Δελτίο Έργου 1.3α(1)1 ανέρχεται στο ποσό 
των 7667 δρχ. ενώ για τη Β' φάση (επιμόρφωση εκπαιδευ¬ 
τικών) ανέρχεται στο ποσό των 2.000 δρχ. Το πραγματικό 
κόστος εφαρμογής ενός προγράμματος είναι συνάρτηση 
της φάσης (επιμόρφωση πολλαπλασιαστών / επιμόρφωση 
εκπ/κών) του αριθμού των επιμορφουμένων, των διδακτι¬ 
κών ωρών, του διδακτικού υλικού, των εξόδων μετακίνη¬ 
σης των επιμορφουμένων, των οδοιπορικών και των εκτός 
έδρας των επιμορφωτών. 

5. Επιλέξιμες δαπάνες για την εφαρμογή των Ταχύρ¬ 
ρυθμων Υποχρεωτικών Επιμορφωτικών Προγραμμάτων 
θεωρούνται οι ακόλουθες: 

Α’ Φάση 

α) Αμοιβή επιμορφωτών κατά διδακτική ώρα, οδοιπο¬ 
ρικά και εκτός έδρας αυτών. 

β) Έξοδα μετακίνησης (με τα συνήθη συγκοινωνιακά 
μέσα) διαμονής και διατροφής των επιμορφούμενων πολ¬ 
λαπλασιαστών. 

γ) Διδακτικό υλικό (εκτύπωση, φωτοτυπίες, σημειώ¬ 
σεις). 

δ) Αμοιβή αξιολογητών, συντονιστή, φροντιστή. 

ε) Αναλώσιμα και λοιπές λειτουργικές δαπάνες (θέρ¬ 
μανση, καθαριότητα, φωτισμός κ.α). 

Β’ Φάση 

α) Αμοιβή επιμορφωτών κατά διδακτική ώρα, οδοιπο¬ 
ρικά και εκτός έδρας αυτών. 

β) Έξοδα μετακίνησης επιμορφούμενων εκπ/κών. 

γ) Έξοδα διαμονής και διατροφής των επιμορφουμένων 
στις εξαιρετικές εκείνες περιπτώσεις όπου οι ιδιαίτερες 
συνθήκες το απαιτούν (νησιωτικές, παραμεθόριες, απο¬ 
μακρυσμένες περιοχές νομών με μικρό αριθμό επιμορ- 
φούμενων εκπ/κών). Οι δαπάνες για τη διαμονή και τη δια¬ 
τροφή των επιμορφουμένων δεν μπορούν να υπερβαίνουν 
τα ισχύοντα με το Ν. 2346/1995 και αποδεικνύονται με τα 
σχετικά παραστατικά. 

δ) Διδακτικό υλικό. 

ε) Αναλώσιμα και λοιπές λειτουργικές δαπάνες. 

6. Ο διαχειριστικός απολογισμός που ανατίθεται στα 
ΠΕΚ είναι συνολικός. Τα ΠΕΚ κάνουν «εσωτερικές» μετα¬ 
κινήσεις δαπανών από πρόγραμμα σε πρόγραμμα, από μια 
κατηγορία δαπάνης σε άλλη στο πλαίσιο του συνολικού 
αριθμού προγραμμάτων που αναλαμβάνουν να υλοποιή¬ 
σουν. Ειδικά για την υλοποίηση της Α' φάσης (επιμόρ¬ 
φωση των πολλαπλασιαστών / επιμορφωτών) οι επιλέξι¬ 
μες δαπάνες θα ανατεθούν για το διαχειριστικό απολογι¬ 
σμό στο 2ο ΠΕΚ Αθήνας με ευθύνη του οποίου θα συγκε¬ 
ντρωθούν τα παραστατικά των εξόδων μετακίνησης, δια¬ 
μονής, διατροφής των επιμορφουμένων, αμοιβής, οδοι¬ 
πορικών και εκτός έδρας των επιμορφωτών. Το 2ο ΠΕΚ 
Αθήνας θα υποβάλλει ονομαστική απολογιστική κατά-- 
στάση στο ΥΠΕΠΘ (Δ/νση ΚΠΣ από τον ειδικό λογαρια¬ 
σμό) το οποίο θα καταβάλλει σε κάθε δικαιούχο το ποσό 
των εξόδων του. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 1997 

01 ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΙΩΑΝ. ΑΝΘΟΠΟΥΛΟΣ 

-♦- 

Αριθ. 7584 (5) 

Ανάθεση έργων στην εταιρεία «ΘΕΜΙΣ ΚΑΤΑΣΚΕΥΑ¬ 
ΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το Ν. 2408/1996, Αρθρο 5, παράγραφο 7 εδάφιο β’ 
(ΦΕΚ 104Α). 

2. Το Ν. 2479/1997, Αρθρο 3, παράγραφο 15, εδάφιο 
α’ (ΦΕΚ 67Α). 

3. Το Ν. 2521 /97, Αρθρο 21 παράγραφο 5, εδάφιο δ' 
(ΦΕΚ 174Α). 

4. Την υπουργική απόφαση 4236/28.5.1997 (ΦΕΚ 
774Β). 

5. Την υπουργική απόφαση 4996/30.6.1997 (ΦΕΚ 
774Β). 

6. Την υπουργική απόφαση 6150/27.8.1997 (ΦΕΚ 
774Β). 

7. Την υπουργική απόφαση 7019/7.10.1997 (ΦΕΚ 
895Β), αποφασίζουμε: 

Την ανάθεση στην εταιρεία «ΘΕΜΙΣ ΚΑΤΑΣΚΕΥΑ¬ 
ΣΤΙΚΗ Α.Ε.» των παρακάτω έργων: 

1. Μελέτη, δημοπράτηση, επίβλεψη και παραλαβή της 
μετασκευής των στρατιωτικών Φυλακών Αυλώνας σε Σω¬ 
φρονιστικό Κατάστημα Ανηλίκων. 

2. Μελέτη, δημοπράτηση, επίβλεψη και παραλαβή της 
μετασκευής του επί της Ομήρου 6 και 8 ενοικιαζομένου 
κτιρίου που στεγάζεται η Αρχή του άρθρου 16 του Ν. 
2472/97 «Προστασία του ατόμου από την επεξεργασία 
δεδομένων προσωπικού χαρακτήρα». 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Νοεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




